Uznesenie Krajského súdu Bratislava sp. zn. 2S/47/2014 z 23. 8. 2016
Uznesenie Krajského súdu Bratislava z 23. augusta 2016, sp. zn. 2S/47/2014, ECLI:SK:KSBA:2016:1014200351.1
Súd: Krajský súd Bratislava
Spisová značka: 2S/47/2014
ECLI: ECLI:SK:KSBA:2016:1014200351.1
Dátum vydania: 23. 8. 2016
Forma: Uznesenie
Text rozhodnutia
Súd: Krajský súd Bratislava Spisová značka: 2S/47/2014 Identifikačné číslo súdneho spisu: 1014200351 Dátum vydania rozhodnutia: 24. 08. 2016 Meno a priezvisko sudcu, VSÚ: Mgr. Viliam Pohančeník ECLI: ECLI:SK:KSBA:2016:1014200351.1 Uznesenie Krajský súd v Bratislave v právnej veci žalobcu: O.. W. J., nar. XX.XX.XXXX, E. 4, T., zastúpený: JUDr. Július Jánošík, advokát, Klincová 35, Bratislava, proti žalovanému: Ministerstvo dopravy, výstavby a regionálneho rozvoja Slovenskej republiky, Námestie slobody 6, Bratislava, o preskúmanie zákonnosti rozhodnutia žalovaného č. XXXXX/XXXX/BXXX-SV/XXXXX/Hia zo dňa 15.02.2014, takto r o z h o d o l : Krajský súd v Bratislave konanie z a s t a v u j e . Žiaden z účastníkov nemá právo na náhradu trov konania. o d ô v o d n e n i e : 1. Včas podanou žalobou sa žalobca domáhal preskúmania zákonnosti rozhodnutia žalovaného č. XXXXX/XXXX/BXXX-SV/XXXXX/Hia zo dňa 15.02.2014, ktorým bolo zamietnuté odvolanie žalobcu a bolo potvrdené rozhodnutie Okresného úradu Bratislava, odboru výstavby a bytovej politiky č. OU-BA-Z zo dňa 07.10.2013, ktorým bolo zrušené podnetom napadnuté právoplatné rozhodnutie Mestskej časti Bratislava - Staré Mesto, č. XXXX/XXXXX/XXXX/STA/Štu/L-XXX zo dňa 27.11.2012 z dôvodu, že bolo vydané v rozpore so zákonom. 2. Právoplatným rozhodnutím Mestskej časti Bratislava - Staré Mesto, č. XXXX/XXXXX/XXXX/STA/Štu/L-XXX zo dňa 27.11.2012 bolo prerušené konanie o dodatočnom povolení stavby: „Stavebné úpravy v byte č. X a v spoločných častiach domu - E. 4, T.“, v bytovom dome so súpisným č. XXXXXX, na pozemku registra „C“, parc. č. XXXX/X, druh pozemku: zastavané plochy a nádvoria, o celkovej výmere XXX m2, nehnuteľnosti vedené na liste vlastníctva č. XXXX, k. ú. Staré Mesto, stavebníkom a podávateľom, O.. Z. M. a I. M., obaja bytom E. 4, T.. 3. Podaním doručeným správnemu súdu dňa 01.07.2016 vzal žalobca žalobu späť. 4. Podľa § 63 Správneho súdneho poriadku (ďalej len „S.s.p.“) žalobca môže do vydania rozhodnutia správneho súdu vziať žalobu späť, a to sčasti alebo celkom. Ak je žaloba vzatá späť celkom, správny súd konanie zastaví. Ak je žaloba vzatá späť sčasti, správny súd konanie v tejto časti zastaví. O čiastočnom späťvzatí žaloby rozhodne správny súd v rozhodnutí vo veci samej. 5. Podľa § 99 písm. a) S.s.p., správny súd konanie uznesením zastaví, ak žalobca vzal žalobu späť skôr, ako správny súd vo veci rozhodol. 6. Nakoľko žalobca vzal žalobu späť pred rozhodnutím veci, správny súd v súlade s § 99 písm. a) S.s.p. konanie zastavil. 7. O náhrade trov konania správny súd rozhodol podľa § 170 písm. b) S.s.p. tak, že žiaden z účastníkov nemá právo na náhradu trov konania, nakoľko konanie bolo zastavené. 8. Toto rozhodnutie senát Krajského súdu v Bratislave prijal pomerom hlasov 3 : 0 (§ 3 ods. 9 zákona č. 757/2004 Z. z. v znení zákona č. 33/2011 Z. z.). Poučenie: Proti tomuto uzneseniu možno podať kasačnú sťažnosť v lehote jedného mesiaca od jeho doručenia, na Krajský súd v Bratislave. V kasačnej sťažnosti sa má popri všeobecných náležitostiach (§ 57 S.s.p.) uviesť označenie napadnutého rozhodnutia, údaj, kedy bolo napadnuté rozhodnutie doručené sťažovateľovi, opísanie rozhodujúcich skutočností, aby bolo zrejmé, v akom rozsahu a z akých dôvodov podľa § 440 S.s.p. sa podáva (sťažnostné body) a návrh výroku rozhodnutia (sťažnostný návrh). Sťažnostné body možno meniť len do uplynutia lehoty na podanie kasačnej sťažnosti. V konaní o kasačnej sťažnosti musí byť sťažovateľ alebo opomenutý sťažovateľ v zmysle § 449 ods. 1 S.s.p. zastúpený advokátom. Kasačná sťažnosť a iné podania sťažovateľa alebo opomenutého sťažovateľa musia byť spísané advokátom. Povinné zastúpenie advokátom v kasačnom konaní sa nevyžaduje, ak a) má sťažovateľ alebo opomenutý sťažovateľ, jeho zamestnanec alebo člen, ktorý za neho na kasačnom súde koná alebo ho zastupuje, vysokoškolské právnické vzdelanie druhého stupňa; b) ide o konania o správnej žalobe podľa § 6 ods. 2 písm. c) a d); c) je žalovaným Centrum právnej pomoci.

